Številka: 410-10/2020-2

Datum: 7. 2. 2020

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 14. redni seji Mestnega sveta Mestne občine Ptuj

**Predlog Sklepa o izdaji soglasja k zadolžitvi javnega zavoda Znanstveno-raziskovalno središče Bistra Ptuj**

Oddelek za negospodarske dejavnosti

Andrejka Mulec, višja svetovalka na Oddelku za negospodarske dejavnosti

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Zdenka Ristič, vodja Oddelka za negospodarske dejavnosti

Doc. dr. Štefan Čelan, direktor ZRS Bistra Ptuj

Odbor za družbene dejavnosti, Odbor za finance

Mestni svet Mestne občine Ptuj sprejme predlog Sklepa o izdaji soglasja k zadolžitvi javnega zavoda Znanstveno raziskovalno središče Bistra Ptuj v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo,
* Dopis ZRS Bistra Ptuj, z dne 27. 1. 2020.

Predlog

februar 2020

Na podlagi 88. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544) in 75/19 - ZIPRS2021), četrtega odstavka 13. člena Odloka o proračunu Mestne občine Ptuj za leto 2020 (Uradni vestnik Mestne občine Ptuj, št. 16/19), 23. člena Odloka o ustanovitvi javnega zavoda Znanstveno-raziskovalno središče Bistra Ptuj (Uradni vestnik Mestne občine Ptuj, št. 4/09, 3/13 in 12/19) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_\_ redni seji, dne \_\_\_\_\_\_\_\_\_, sprejel

**S K L E P**

**o izdaji soglasja k zadolžitvi javnega zavoda Znanstveno-raziskovalno središče Bistra Ptuj**

1. člen

Mestni svet Mestne občine Ptuj soglaša z zadolžitvijo javnega zavoda Znanstveno-raziskovalno središče Bistra Ptuj v obliki dolgoročnega najema posojila za potrebe nemotenega izvajanja odobrenih projektov, v višini 300.000,00 EUR.

2. člen

Javni zavod bo zagotavljal sredstva za financiranje dolga iz ne proračunskih virov in sicer iz sredstev povračil posameznega projekta.

3. člen

Ta sklep začne veljati z dnem sprejema na Mestnem svetu Mestne občine Ptuj.

Številka: 410-10/2020-2

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazložitev:**

ZRS Bistra Ptuj je dne 27. 1. 2020 podala vlogo za izdajo soglasja k zadolžitvi javnega zavoda v letu 2020, saj se je prijavila na Drugi javni razpis za pred-financiranje projektov z odobrenimi evropskimi sredstvi - PF1. ZRS Bistra Ptuj bo iz sredstev javnega razpisa financirala projekta Interreg V-B, Maditeran 2014-2020 projekt Renewable energy comunity (trajanje projekta od 1. 11. 2019 - 30. 6. 2022) in Interreg V-B, Alpin Space 2014-2020 projekt HEALPS 2 (trajanje projekta od 1. 12. 2019 do 30. 6. 2022). Viri za odplačilo glavnice in obresti bodo povračila sredstev posameznega projekta.

Mestna občina Ptuj bo z navedenim sklepom javnemu zavodu, katerega ustanoviteljica je, omogočila nemoteno izvajanje projektov.

V skladu z 88. člen Zakona o javnih financah, se posredni uporabniki občinskega proračuna, javni gospodarski zavodi in javna podjetja lahko zadolžujejo in izdajajo poroštva, če je z zakonom, ki ureja financiranje občin to dovoljeno in pod pogoji, ki jih določi občinski svet. Zakon o financiranju občin v 10.g členu določa, da se posredni proračunski uporabniki občinskega proračuna, javni gospodarski zavodi in javna podjetja, katerih ustanoviteljica je občina, ter druge pravne osebe, v katerih ima občina neposredno ali posredno prevladujoč vpliv, lahko zadolžujejo in izdajajo poroštva s soglasjem občine pod pogoji, ki jih določi občinski svet in če imajo te osebe zagotovljena sredstva za servisiranje dolga iz ne proračunskih virov. Soglasje izda občinski svet.

Dejavnost zavoda je povezana z raziskovanjem, eksperimentalnim razvojem, svetovanjem in izobraževanjem in je namenjena kreiranju in izvajanju aplikativnih razvojnih projektov, na nacionalni in evropski ravni. Največ težav povzročajo projekti, ki jih morajo izvesti in jih financirati iz lastnih virov. Kot dokazilo o namenski porabi morajo za pridobitev sredstev, priložiti potrdila o že plačanih upravičenih stroških. Uspeh na razpisu za pridobitev sredstev pred-financiranja jim bo omogočalo nemoteno izvajanje projektov.

V skladu z navedenim, Odlok o proračunu Mestne občine Ptuj za leto 2020 (Uradni vestnik Mestne občine Ptuj, št. 16/19), v četrtem odstavku 13. člena določa sledeče: *»Posredni proračunski uporabniki občinskega proračuna in javna podjetja, katerih ustanoviteljica je občina ter druge pravne osebe v katerih ima občina neposredno ali posredno prevladujoč vpliv, se smejo v letu 2020 zadolžiti do skupne višine 3.300.000,00 EUR in le če bodo imeli za odplačilo dolga zagotovljena sredstva iz ne proračunskih virov. Soglasje k zadolžitvi mora izdati mestni svet.«.*

Glede na dovoljeni obseg zadolžitev na podlagi Odloka o proračunu Mestne občine Ptuj za leto 2020, za izdajo predlaganega soglasja ni zadržkov, zavod pa v svoji vlogi prav tako navaja, da bodo za povračilo dolga zagotovljeni ne proračunski viri.

Obrazložitev je podana v vlogi zavoda št. 011/2020, ki je priloga tega gradiva.

Na podlagi navedenega predlagam, da Mestni svet Mestne občine Ptuj predlog Sklepa o izdaji soglasja k zadolžitvi javnega zavoda Znanstveno-raziskovalno središče Bistra Ptuj, po obravnavi sprejme.

|  |  |  |
| --- | --- | --- |
|  |  |  |
| Pripravila: |  |
| Andrejka Mulec |  |

**Nuška GAJŠEK,**

**županja Mestne občine Ptuj**